Lake Placid Olimpiya changʻida sakrash majmuasi
Leyk-Plasid Olimpiya changʻida sakrash majmuasi — 1980-yilda Leyk-Plasid, Nyu-York, Qoʻshma Shtatlardagi Olimpiya oʻyinlari uchun qurilgan va 2021-yilda modernizatsiya qilingan va uzaytirilgan HS100 va HS128 metrli changʻidan sakrash minoralaridan iborat boʻlib, ular Shimoliy Amerikadagi yagona sokrash tepaliglariga aylangan. Qishki va yozgi sakrash musobaqalari uchun moʻljallangan. Ular Nyu-Yorkning Esseks okrugidagi Eski Harbiy yoʻldan uncha uzoq boʻlmagan, Leyk Plasiddan ikki milya masofada joylashgan. Majmua Olimpiya mintaqaviy rivojlanish boshqarmasi tomonidan boshqariladi. 120 metrli sakrashdagi osmon palubasi yaqin atrofdagi Jon Braun fermasi va Adirondaklarning atrofidagi baland choʻqqilarning koʻrinishini taqdim eta oladi. Skandinaviya changʻisidan sakrash boʻyicha mashgʻulotlar va musobaqalar 90 metrga sakrashda plastik gilamcha orqali yil davomida oʻtkaziladi. Fristayl havo mashgʻulotlari markazi sakrash minoralari poydevorining oʻng tomonida joylashgan. Sportchilar yoz oylarida 750 000 metr/kubli hovuz ustida sakrash mashqlarini amalga oshirishlari mumkin. 2018-yilda qishki ish faoliyatini taʼminlash maqsadida yoʻllarni sovutish tizimi bilan taʼminlash uchun mablagʻ ajratilgan. Bundan tashqari, kichikroq tepaliklar hozirgi xalqaro standartlariga nisbatan yangilangan, bu esa sportchilarning rivojlanishi uchun balandlikning xavfsizroq taʼminlanishi bilan amalga oshiriladi. Bu keyingi bir necha yil ichida Lake Placid tomonidan oʻtkaziladigan bir qator yirik oʻyinlar bilan bogʻliqdir.